כדורסל בישראל

ממוזער
כדורסל בישראל הוא ענף ספורט בישראל פופולרי, ושני רק לכדורגל. הפעילות כוללת ליגות הכדורסל, הנבחרות והמועדונים הפועלים בישראל. בשנת 1930 נוסדה קבוצת הכדורסל הראשונה בארץ, הפועל חיפה. בהמשך העשור נוסדו קבוצות נוספות והמשחקים הראשונים היו משחקי ידידות. הכדורסל שוחק לראשונה באופן סדיר במשחקי המכביה השלישית. הליגה הסדירה הראשונה הוקמה בשנת 1953 בשם "הליגה הארצית". נבחרת ישראל החלה את דרכה בשנת 1952 כ'נבחרת צה"ל' וערכה משחקי הכנה בין היתר מול נבחרת הצבא הצרפתי. בהמשך השנה ערכה נבחרת ישראל את משחקיה הראשונים כשהשתתפה במשחקים המוקדמים של טורניר הכדורסל באולימפיאדת הלסינקי 1952.

המפעלים הבכירים ביותר הם ליגת העל וגביע המדינה.

על הפעלת מפעלי הכדורסל השונים, אחראי איגוד הכדורסל הישראלי כמו גם על שיבוץ השופטים ופיקוח על הקבוצות השונות. זאת מלבד האחריות על ליגת העל, שנמצאת בידי מנהלת ליגת העל בכדורסל.

בישראל קיימות בנוסף גם ליגת תיכונים, נוער, נערים וילדים, וליגת קט-סל.

מפעלי הכדורסל
ליגות
 ליגת העל (14 קבוצות) – הליגה הבכירה בכדורסל הגברים בישראל. בעבר נקראה "הליגה הארצית", "הליגה הלאומית" ו"ליגה לאומית א'". הליגה מנוהלת על ידי מנהלת ליגת העל בכדורסל.
 הליגה הלאומית (14 קבוצות) – הליגה השנייה בחשיבותה בכדורסל הישראלי.
 הליגה הארצית (28 קבוצות) – ליגת הכדורסל השלישית בחשיבותה בכדורסל הישראלי. מחולקת לשני מחוזות, מחוז צפון ומחוז דרום. שתי קבוצות עולות לליגה הלאומית בסיום העונה, אחת מכל מחוז.
 ליגה א' (60 קבוצות) – הליגה הרביעית בחשיבותה, מחולקת לחמישה מחוזות, מחוז צפון, מחוז שרון, מחוז דן, מחוז מרכז ומחוז דרום.
 ליגה ב' (125 קבוצות) – הליגה החמישית בחשיבותה, מחולקת לאחד עשר מחוזות, מחוז צפון, מחוז זבולון, מחוז שומרון, מחוז שרון, מחוז פתח תקווה, מחוז תל אביב, מחוז דן, מחוז מרכז, מחוז ירושלים, מחוז דרום ומחוז נגב.

גביעים
 גביע המדינה – המפעל השני בחשיבותו בכדורסל הישראלי אחרי אליפות המדינה.
 גביע ווינר סל – המפעל השלישי בחשיבותו בכדורסל הישראלי, אחרי אליפות המדינה וגביע המדינה.
 גביע הליגה הלאומית – מפעל הגביע לקבוצות בליגה הלאומית.
 גביע האיגוד – שני מפעלי גביע לקבוצות בליגות הנמוכות. "גביע האיגוד" לליגה הארצית וליגה א', ו"גביע האיגוד ליגה ב'" לקבוצות ליגה ב'.

כדורסל נשים בישראל
 ליגת העל נשים (10 קבוצות) – הליגה הבכירה בכדורסל נשים בישראל. בעבר נקראה "הליגה הלאומית בכדורסל נשים". הליגה מנוהלת על ידי מנהלת ליגת העל בכדורסל נשים.
 הליגה הלאומית (14 קבוצות) – הליגה השנייה בחשיבותה בכדורסל נשים הישראלי.
 הליגה הארצית (44 קבוצות) – ליגת הכדורסל השלישית בחשיבותה בכדורסל הישראלי. מחולקת לארבעה מחוזות, מחוז צפון, מחוז שרון, מחוז מרכז ומחוז דרום.
 ליגה א' (45 קבוצות) – הליגה הרביעית בחשיבותה, מחולקת לארבעה מחוזות, מחוז צפון, מחוז שרון, מחוז מרכז ומחוז דרום.

היסטוריה
נבחרת ישראל
מאז קום המדינה בתש"ח, השתתפה נבחרת ישראל ב-24 אליפויות אירופה ("יורובאסקט"). היא נעדרה רק משתי אליפויות אירופה (בשנים 1989 ו-1991, שבהן השתתפו 8 נבחרות בלבד) לאחר רצף של 15 העפלות רצופות מאז 1959.

במאי 1953 הפתיעה נבחרת הכדורסל הישראלית באליפות אירופה שנערכה במוסקבה לאחר שגברה על נבחרות חזקות כמו פינלנד, בולגריה, יוגוסלביה, צ'כוסלובקיה ואיטליה וזכתה בניצחון טכני על לבנון ומצרים שסירבו להתייצב למשחק נגדה. לאחד הפסד נגד ברית המועצות, הונגריה וצרפת סיימה הנבחרת במקום החמישי המכובד.

הישג השיא של הנבחרת הוא מקום שני באליפות אירופה 1979. הדירוג העולמי שלה על פי פיב"א הוא 43 בעולם ו-20 באירופה.(נכון לשנת 2021)

עד כה השתתפה נבחרת ישראל רק פעמיים באליפות העולם בכדורסל ("מונדובאסקט") – בברזיל, ריו דה ז'ניירו 1954 (מקום 8 מתוך 12), ובספרד 1986 (מקום 7 מתוך 24).

נבחרת ישראל השתתפה רק פעם אחת בטורניר הכדורסל האולימפי, באולימפיאדת הלסינקי 1952.

קבוצות ישראליות בתחרויות בינלאומיות
ברמת הקבוצות, השנה הראשונה בה השתתפה קבוצה ישראלית הייתה 1958, עת מכבי תל אביב לקחה חלק במשחקי גביע אירופה לאלופות. קבוצת הכדורסל של מכבי תל אביב זכתה ב-6 אליפויות אירופה בעונות 1976/1977, 1980/1981, 2000/2001, 2003/2004, 2004/2005 ו-2013/2014 והיא הקבוצה הישראלית המצליחה ביותר, בכל ענפי הספורט.
קבוצות ישראליות נוספות נטלו חלק גם במפעלים האירופיים השונים כאשר קבוצת הפועל ירושלים זכתה להצלחה באירופה, כאשר השיא היה זכייה בגביע יול"ב בעונת 2003/2004, לאחר ניצחון על ריאל מדריד. הישג אירופי של קבוצה ישראלית במסגרת אירופית הוא זכייתה של קבוצת הנשים של אליצור רמלה ביורוקאפ בעונת 2010/2011. רמלה אירחה את המשחק הראשון מבין שניים ברמלה, משחק שהסתיים בשוויון 61 מרתק. במשחק השני רמלה התעלתה על עצמה, ניצחה בחוץ 61-53, וזכתה בגביע. עירוני נס ציונה זכתה במפעל יורופקאפ בעונת , לאחר הגמר שנערך בהיכל מנורה מבטחים בתל אביב. בעונת 2024/25 זכתה הפועל תל אביב ביורוקאפ, המפעל שהחליף את גביע יול"ב, לאחר שגברה על גראן קנריה.

הליגה לגברים

הליגה הלאומית לכדורסל הוקמה בישראל בשנת 1954. עוד קודם לכן התקיימו משחקי כדורסל בארץ, אך בצורה חובבנית ובלתי מסודרת.

מ-8 הקבוצות שייסדו את הליגה נותרו כיום רק ארבע: מכבי תל אביב, הפועל תל אביב, הפועל חולון והפועל חיפה.

עם השנים נוצר מצב שבו לרוב מכבי תל אביב הוליכה את הליגה ונוצר פער משמעותי ברמה בינה לבין שאר קבוצות הליגה. מצב זה נוצר עקב חוסר האיזון בתקציבים של קבוצות הליגה. בתגובה דובר הרבה על הצבת תקרת שכר לליגה, דבר שמעולם לא נעשה.

מיום הקמת הליגה זכו באליפות המדינה 8 קבוצות: מכבי תל אביב זכתה ב-57 אליפויות, הפועל תל אביב זכתה ב-5 אליפויות (כולן בשנות ה-60 שאז נבחרה כקבוצת העשור), הפועל ירושלים והפועל חולון זכו בשתי אליפויות כל אחת, הפועל ירושלים בשנת 2015 ובשנת 2017, והפועל חולון בשנת 2008 ובשנת 2022, הפועל גליל עליון בשנת 1993, הפועל גלבוע גליל בשנת 2010, מכבי חיפה בשנת 2013, ומכבי ראשון לציון בשנת 2016.

מספר הקבוצות בליגה אינו קבוע ונע בין 10 ל-14 בהתאם להחלטת מנהלת הליגה.

 אלופות הליגה ומחזיקות הגביע לפי שנים 
לחצו על כפתור "הצגה" הנמצא בשמאלה של התבנית.
 עונה אלופה מחזיקת הגביע 24/25 -לא הוכרזה אלופה- מכבי תל אביב 23/24 מכבי תל אביב הפועל ירושלים 22/23 21/22 הפועל חולון בני הרצליה 20/21 מכבי תל אביב מכבי תל אביב 19/20 הפועל ירושלים 18/19 17/18 הפועל חולון 16/17 הפועל ירושלים מכבי תל אביב 15/16 מכבי ראשון לציון 14/15 הפועל ירושלים 13/14 מכבי תל אביב 12/13 מכבי חיפה 11/12 מכבי תל אביב 10/11 09/10 הפועל גלבוע גליל 08/09 מכבי תל אביב הפועל חולון 07/08 הפועל חולון הפועל ירושלים 06/07 מכבי תל אביב 05/06 מכבי תל אביב 04/05 03/04 02/03 01/02 00/01 99/00 98/99 97/98 96/97 הפועל ירושלים 95/96 94/95 בני הרצליה 93/94 מכבי תל אביב 92/93 הפועל גליל עליון הפועל תל אביב 91/92 מכבי תל אביב הפועל גליל עליון 90/91 מכבי תל אביב 89/90 88/89 87/88 הפועל גליל עליון 86/87 מכבי תל אביב 85/86 84/85 83/84 הפועל תל אביב 82/83 מכבי תל אביב 81/82 80/81 79/80 78/79 77/78 76/77 75/76 הפועל גבת/יגור 74/75 מכבי תל אביב 73/74 -לא התקיים גביע- 72/73 מכבי תל אביב 71/72 70/71 69/70 68/69 הפועל תל אביב הפועל תל אביב 67/68 מכבי תל אביב -לא התקיים גביע- 66/67 65/66 הפועל תל אביב מכבי תל אביב 64/65 63/64 מכבי תל אביב 62/63 61/62 הפועל תל אביב 60/61 הפועל תל אביב מכבי תל אביב 59/60 -לא התקיים גביע- 58/59 מכבי תל אביב מכבי תל אביב 57/58 56/57 -לא התקיים גביע- 55/56 -לא התקיימה ליגה- מכבי תל אביב 54/55 מכבי תל אביב -לא התקיים גביע- 53/54

הליגה לנשים

הליגה הלאומית לכדורסל נשים הוקמה בישראל בשנת 1957. עוד קודם לכן התקיימו משחקי כדורסל בארץ, אך בצורה חובבנית ובלתי מסודרת.

מ-8 הקבוצות שייסדו את הליגה נותרו כיום רק שלוש: מכבי תל אביב, הפועל תל אביב, והפועל ירושלים.

מתחילת שנות ה-70 הצטרפו לליגה קבוצות נוספות כגון אליצור תל אביב, אליצור חולון ואליצור רמלה.

מיום הקמת הליגה זכו באליפות המדינה 10 קבוצות: אליצור תל אביב זכתה ב-14 אליפויות, אליצור רמלה זכתה ב-13 אליפויות, מכבי תל אביב זכתה ב-11 אליפויות, הפועל תל אביב זכתה ב-7 אליפויות, אליצור חולון, א.ס. רמת השרון ומכבי בנות אשדוד זכו בשש אליפויות כל אחת, מכבי עירוני רמת גן זכתה בשתי אליפויות, הפועל ירושלים והפועל יגור באליפות בודדת אחת.

מספר הקבוצות בליגה אינו קבוע ונע בין 10 ל-14 בהתאם להחלטת מנהלת הליגה.

מתקני הכדורסל בישראל
בראשית התפתחות הכדורסל הישראלי רוב משחקי הכדורסל נערכו תחת כיפת השמיים. האולם המקורה הראשון שנבנה בישראל היה אולם הפחים של הפועל חולון אשר הוקם בשנות ה-50 ולא עבר שיפוץ משמעותי עד היום. בשנת 1963 נבנה היכל הספורט יד אליהו כזירה פתוחה עם יציעי בטון. בשנת 1964 עברה מכבי תל אביב לשחק במתקן זה ובהמשך הוא עבר שיפוץ והפך לאולם כדורסל מודרני בשנת 1972. בשנים אלה חלק גדול מקבוצות הכדורסל הגיעו מקיבוצים ומושבים ומשחקיהן הביתיים נערכו בתוך אולמות פח פשוטים, שחלקם אפילו לא היו מקורים. בשנות ה-70 החלה מגמה על מעבר למשחק באולמות סגורים עד שלפי חוק, בשתי הליגות הגבוהות היה אסור לשחק תחת כיפת השמיים אלא רק באולם סגור ומואר. בשנות ה-80 אכן הסתיים המעבר לאולמות סגורים, שפעמים רבות הוקמו בסיוע מפעל הפיס ולא כללו דבר מעבר לדרישות הבסיסיות. בשנות ה-2000 חלה התפתחות ברמת אולמות הספורט הארץ כאשר בתחילת העשור עבר היכל יד אליהו שיפוץ מקיף והרחבה, בתמיכת חברת נוקיה, וכן נבנו אולמות חדשים באשקלון ונהריה. בשנים האחרונות החלה בניית היכל ספורט גדול ומרכזי בירושלים אשר קבוצת הפועל ירושלים ציפתה לו זמן רב.

האולמות הגדולים בישראל לפי תכולה

להלן אולמות הכדורסל הגדולים בישראל לפי תכולה:

 שם האולםקבוצה מיקום  תכולהשטח תאריך הקמה פיס ארנה ירושליםהפועל ירושלים מלחה, ירושלים  11,00047,000 מ"רהוקם: 2014 היכל מנורה מבטחיםמכבי תל אביב, הפועל תל אביב יד אליהו, תל אביב 10,38323,460 מ"ר הוקם: 1963 הורחב: 1968–1971, 2005–2007 היכל הטוטו חולוןהפועל חולון קריית שרת, חולון  5,50013,000 מ"רהוקם: 2015 היכל הספורט רוממההפועל חיפה, מכבי חיפהרוממה, חיפה  5,00013,000 מ"ר הוקם: 1976  הורחב: 2012 היכל קבוצת שלמהמתחם הדרייב אין, תל אביב3,5046,600 מ"רהוקם: 2014 היכל הספורט אשקלוןעירוני אשקלון אשקלון  3,0006,500 מ"רהוקם: 1999 אולם הקונכייההפועל באר שבע באר שבע  3,0005,000 מ"ר הוקם: 2013

ראו גם

 ספורטאים זרים בישראל
 ספורט בישראל
 הקלאסיקו הישראלי בכדורסל
 קבוצות הכדורסל הישראליות במפעלים הבין-לאומיים

לקריאה נוספת
 אלישע שוחט, "ספר הכדורסל הישראלי" – גרסה אינטרנטית.

קישורים חיצוניים

הערות שוליים

*
קטגוריה:ישראל לפי נושא